title: Διερεύνηση των στρατηγικών διαχείρισης στη συμμόρφωση των ατόμων με Σακχαρώδη Διαβήτη τύπου 2 στη θεραπευτική αγωγή
title: “Investigation of Management Strategies in Compliance of People with Type 2 Diabetes in Therapeutic Education
titleType: AlternativeTitle
Creators: name: Στιβακτάκη, Μαρίνα
Publisher: name: Πανεπιστήμιο Δυτικής Αττικής
Year: 2021
Subjects: Σακχαρώδης διαβήτης τύπου 2
Type 2 diabetes

description: Περίληψη Εισαγωγή: Ο σακχαρώδης διαβήτης (ΣΔ) αποτελεί μια από τις πιο συχνές χρόνιες ασθένειες και η εφαρμογή των στρατηγικών διαχείρισης είναι σημαντική για τους ασθενείς με ΣΔ, προκειμένου να επιτύχουν σταθερά επίπεδα γλυκόζης στο αίμα. Σκοπός: Η αξιολόγηση της συμμόρφωσης των ασθενών με ΣΔΤ2 στις στρατηγικές διαχείρισης του διαβήτη και η διερεύνηση των προσδιοριστών της συμμόρφωσης. Δείγμα: Το δείγμα τη μελέτης αποτέλεσαν 150 ασθενείς με ΣΔ που επισκέφθηκαν ένα δημόσιο νοσοκομείο στην ευρύτερη περιοχή της Αττικής. Η μέση ηλικία των ασθενών με ΣΔ ήταν τα 70,8 έτη. Το 68% του δείγματος ήταν άντρες και το 32% του δείγματος ήταν γυναίκες. Το 68,7% των ασθενών που συμμετείχαν στη μελέτη ήταν έγγαμοι και οι περισσότεροι από τους ασθενείς με ΣΔΤ2 που συμμετείχαν στη μελέτη διέμεναν με άτομα του συγγενικού τους περιβάλλοντος (69,3%). Επιπλέον, οι περισσότεροι ασθενείς ήταν απόφοιτοι λυκείου (50,7%) και είχαν μηνιαίο εισόδημα &lt;600€ (52%). Μεθοδολογία: Πραγματοποιήθηκε μια συγχρονική μελέτη με λήψη δείγματος ευκολίας. Η συλλογή των δεδομένων πραγματοποιήθηκε από το Μάρτιο του 2021 έως και τον Απρίλιο του 2021. Για τη μέτρηση της συμμόρφωσης στις πρακτικές αυτό-διαχείρισης του διαβήτη χρησιμοποιήθηκε το ερωτηματολόγιο “Diabetes Self-Care Activities Questionnaire”, σταθμισμένο στα ελληνικά. Αποτελέσματα: Ο έλεγχος σακχάρου στο αίμα, η συμμόρφωση στη φαρμακευτική αγωγή και οι διατροφικές συνήθειες ήταν σε μέτριο επίπεδο, ενώ η άσκηση και η φροντίδα των ποδιών ήταν σε χαμηλό επίπεδο. Επιπλέον, βρέθηκε ότι οι γυναίκες είχαν καλύτερη φροντίδα ποδιών (p&lt;0,001), καλύτερη διατροφή (p&lt;0,001) και μεγαλύτερη συμμόρφωση στη φαρμακευτική αγωγή (p=0,031) σε σχέση με τους άντρες. Το υψηλότερο εκπαιδευτικό επίπεδο σχετίζονταν με καλύτερο έλεγχο της γλυκόζης στο αίμα (p=0,015) και με καλύτερη διατροφή (p=0,043). Η συννοσηρότητα σχετίζονταν αρνητικά με τη διατροφή και με τη φυσική δραστηριότητα (p&lt;0,05). Τέλος, οι ασθενείς που διαβίωναν με άτομα του οικογενειακού περιβάλλοντος είχαν καλύτερη φροντίδα ποδιών σε σχέση με τους ασθενείς που διέμεναν μόνοι τους (p=0,001). Συμπεράσματα: Συμπερασματικά διαπιστώθηκε ότι η συμμόρφωση των ασθενών στον αυτοέλεγχο της γλυκόζης αίματος, στη φαρμακευτική αγωγή και στις διατροφικές συνήθειες κυμάνθηκαν σε μέτριο επίπεδο και συσχετίστηκε θετικά με τη συμπεριφορά των γυναικών στη συμμόρφωση σε σχέση με τους άνδρες. Η συμμόρφωση στη σωματική άσκηση και στην φροντίδα ποδιών επηρεάστηκε θετικά από την διαβίωση των ατόμων με ΣΔ με την οικογένεια και αρνητικά με την συννοσηρότητα. Τέλος, απαιτείται υψηλή εποπτεία των ατόμων με ΣΔ για την συμμόρφωση στις κατευθυντήριες οδηγίες που δίνουν οι επαγγελματίες υγείας προκειμένου να επιτευχθεί η ρύθμιση του ΣΔ. Οι νοσηλευτές διαδραματίζουν πολύ σημαντικό ρόλο στην εφαρμογή της εποπτείας και στον έλεγχο της συμμόρφωσης.